AIŠKINAMASIS RAŠTAS

Dėl Molėtų rajono savivaldybės tarybos 2019 m. birželio 13 d. sprendimo Nr. B1-135 „Dėl savivaldybės turto perdavimo pagal panaudos sutartį“ pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2019 m. birželio 13 d. sprendimo Nr. B1-135 „Dėl savivaldybės turto perdavimo pagal panaudos sutartį“ (toliau - sprendimas) 2 punkte klaidingai nurodyta, kad sutartį ir perdavimo ir priėmimo aktą įgaliotas pasirašyti Administracijos direktorius. Sprendimu yra perduodamos savivaldybei nuosavybės teise priklausančios iš šiuo metu Molėtų kultūros centro patikėjimo teise valdomos patalpos, todėl nurodytas patalpas turi perduoti Molėtų kultūros centras. Sprendimo 2 punkte turi būti nurodyta, kad įgaliojama Molėtų kultūros centro direktorė Inga Narušienė pasirašyti 1 punkte nurodyto turto panaudos sutartį ir turto perdavimo ir priėmimo aktą.

Parengto sprendimo projekto tikslas – pakeisti Molėtų rajono savivaldybės tarybos 2019 m. birželio 13 d. sprendimo Nr. B1-135 „Dėl savivaldybės turto perdavimo pagal panaudos sutartį“ 2 punktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeitus sprendimo 2 punktą bus tinkamai įgaliotas savivaldybės turto valdytojas.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų kultūros centras.